CELEX: 32007R0226
Language: hu
Date: 2007-03-01 00:00:00
Title: A Bizottság 226/2007/EK rendelete ( 2007. március 1. ) a Saccharomyces cerevisiae CNCM I-1077 (Levucell SC20 és Levucell SC10 ME) takarmány-adalékanyagként való engedélyezéséről (EGT vonatkozású szöveg )

2.3.2007   
            
            
               HU
            
            
               Az Európai Unió Hivatalos Lapja
            
            
               L 64/26
            
         
      A BIZOTTSÁG 226/2007/EK RENDELETE
   
   (2007. március 1.)
   a Saccharomyces cerevisiae CNCM I-1077 (Levucell SC20 és Levucell SC10 ME) takarmány-adalékanyagként való engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban a mellékletben szereplő készítmény engedélyezésére vonatkozóan kérelmet nyújtottak be. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tenyésztéstechnikai adalékanyagok” adalékanyag-kategóriába sorolandó Saccharomyces cerevisiae CNCM I-1077 (Levucell SC20, Levucell SC10 ME) készítmény tejelő kecskék és juhok takarmány-adalékanyagaként való új felhasználásának engedélyezésére vonatkozik.
            
         
               (4)
            
            
               A Saccharomyces cerevisiae CNCM I-1077 használatát az 1200/2005/EK bizottsági rendelet (2) tejelő tehenek és hízómarhák esetében határozatlan időre engedélyezte.
            
         
               (5)
            
            
               Új adatokat szolgáltattak a tejelő kecskék és juhok engedélyezésére vonatkozó kérelem alátámasztása céljából. Az Európai Élelmiszer-biztonsági Hatóság (a továbbiakban: hatóság) 2006. június 15-i véleményében megállapította, hogy a Saccharomyces cerevisiae CNCM I-1077 (Levucell SC20, Levucell SC10 ME) nincs káros hatással az emberi vagy az állati egészségre, illetve a környezetre. A hatóság továbbá arra a következtetésre jutott, hogy a Saccharomyces cerevisiae CNCM I-1077 (Levucell SC20, Levucell SC10 ME) nem jelent más olyan veszélyt, amely az 1831/2003/EK rendelet 5. cikkének (2) bekezdése értelmében kizárná az engedélyezést. Az említett szakvélemény szerint a készítmény alkalmazása nincs káros hatással e további állatkategóriákra. A forgalmazás utáni egyedi nyomon követési követelményeket a hatóság nem tartja szükségesnek. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag analitikai módszeréről szóló jelentést is ellenőrizte.
            
         
               (6)
            
            
               A készítmény vizsgálata megállapította, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként való használatát a mellékletben meghatározott feltételek mellett engedélyezik.
   2. cikk
   Ez a rendelet az Európai Unió Hivatalos Lapjában történő kihirdetése utáni huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 1-jén.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 195., 2005.7.27., 6. o. Az 1445/2006/EK rendelettel (HL L 271., 2006.9.30., 22. o.) módosított rendelet.
   
      MELLÉKLET
      
                  Adalékanyag azonosítószáma
               
               
                  Az engedély jogosultjának neve
               
               
                  Adalékanyag
                  (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes takarmány
               
            
                  Tenyésztéstechnikai adalékanyagok kategóriája. Funkcionális csoport: bélflóra-stabilizálók
               
            
                  4b1711
               
               
                  LALLEMAND SAS
               
               
                  
                     Saccharomyces cerevisiae
                  
                  CNCM I-1077
                  (Levucell SC20, Levucell SC10 ME)
               
               
                  
                               
                           
                           
                              
                                 Az adalékanyag összetétele:
                              
                              
                                           
                                       
                                       
                                          Szilárd formában:
                                          A Saccharomyces cerevisiae CNCM I-1077 készítmény életképes, szárított sejtekből 2 × 1010 CFU/g-os garantált legkisebb koncentrációban.
                                       
                                    
                                           
                                       
                                       
                                          Bevonatos formában:
                                          A Saccharomyces cerevisiae CNCM I-1077 készítmény életképes, szárított sejtekből egy 1 × 1010 CFU/g-os garantált legkisebb koncentrációban.
                                       
                                    
                        
                               
                           
                           
                              
                                 A hatóanyag jellemzése:
                              
                              
                                 Saccharomyces cerevisiae CNCM I-1077: 80 % életképes, szárított sejt és 14 % nem életképes sejt
                           
                        
                               
                           
                           
                              
                                 Elemzési módszer
                                  (1)
                              
                              Lemezöntéses módszer és molekuláris azonosítás (PCR)
                           
                        
               
                  Tejelő kecskék
               
               
                  —
               
               
                  5 × 108
                  
               
               
                  3 × 109
                  
               
               
                  
                              1.
                           
                           
                              Az adalékanyag és az előkeverékek használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Az egyéb kiegészítő takarmányokban a Levucell nem haladja meg az 50 °C-ot, a Levucell SC10ME pedig a 80 °C-ot.
                           
                        
                              3.
                           
                           
                              Bevonatos formában, csak pelletált takarmányként való felhasználásra.
                           
                        
                              4.
                           
                           
                              Ajánlott adag a tejelő kecskék és juhok számára 4 × 109 CFU/állat/nap.
                           
                        
                              5.
                           
                           
                              Védőszemüveg és védőmaszk használata javasolt, ha a terméket zárt légtérben kezelik vagy keverik össze és a keverőgép nem rendelkezik légelszívó berendezéssel.
                           
                        
               
                  2017. március 22.
               
            
                  Tejelő kecskék
               
               
                   
               
               
                  1,2 × 109
                  
               
               
                  1,2 × 109
                  
               
            
         (1)  Az analitikai módszerek részletes adatai a közösségi referencialaboratórium alábbi honlapján találhatók: www.irmm.jrc.be/html/crlfaa/